stanford-oval/wikipedia huggingface dataset:
LHS 1140b

| LHS 1140b |
| --- | --- |

Tähden ominaisuudet
Tähden nimi:  LHS 1140
Tähden etäisyys Auringosta:  40 valovuotta
Tähden ikä:  yli 5 miljardia vuotta
Kiertoradan ominaisuudet
Kiertoaika:  25 vrk
Fyysiset ominaisuudet
Massa:  4,8-8,5 ME
Säde:  noin 9 000 kilometriä RJ (lähes 1,5 RE)
LHS 1140b on Valaskalan tähdistössä sijaitseva eksoplaneetta, joka kiertää punaista kääpiötä LHS 1140. Planeetta sijaitsee noin 40 valovuoden päässä Maapallolta. Sen läpimitta on noin 18 000 kilometriä, mikä on noin puolitoista kertaa pidempi kuin Maan läpimitta. Sen arvellaan olevan tiheydeltään noin kaksinkertainen Maahan verrattuna. Se kiertää rauhallista emotähteään noin 15 miljoonan kilometrin päässä. Planeettaa pidetään lupaavana ehdokkaana elämän syntymiselle, ja se on kiviplaneetta.
Kurkkusalaatti

Kurkkusalaattia nakkisämpylän välissä.
Kurkkusalaatti tai kurkkupikkelssi tai kurkkupikkelsi on pääosin maustekurkusta tehtyä salaattia. Eräät kurkkusalaatit sisältävät myös huomattavasti paprikaa.
Kurkkusalaattia käytetään muun muassa hampurilaisten ja nakkisämpylöiden täytteenä. Se on myös grillikioskeissa valmistettavien ruoka-annoksien yleinen lisättävä mauste.[lähde? ]
Aiheesta muualla

Kuvia tai muita tiedostoja aiheesta Kurkkusalaatti Wikimedia Commonsissa
Kotasenlampi

| Kotasenlampi Kotanen |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  62°00′08″N, 26°01′59″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rutajoen valuma-alue (14.236)
Laskuoja:  Kotasenlamminoja Rutajokeen 
Järvinumero:  14.236.1.011
Mittaustietoja
Pinnankorkeus:  154,6 m  
Pituus:  580 m  
Leveys:  170 m  
Rantaviiva:  1,371 km  
Pinta-ala:  6,412 ha  
Saaria:  ei saaria 
 fiKotasenlampi 
Kotasenlampi, tai myös Kotanen, on Keski-Suomessa Joutsassa Rutalahden kylän lähellä sijaitseva lampi.
Maantietoa

Lammen pinta-ala on 6,4 hehtaaria, se on 600 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 1,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) se kuuluu. Lammen vedenpinnan korkeus on 154,6 metriä mpy.
Kurkkupastilli

Kurkkupastilli
Kurkkupastilli (tunnetaan myös nimellä yskänpastilli) on kurkkukivun ja yskän oireita helpottamaan tarkoitettu imeskeltävä pastilli. Kurkkupastilleja käyttävät myös mm. tupakoivat ihmiset hengityksensä raikastamiseen.
Ainesosat

Kaupoissa myytävät pastillit koostuvat pitkälti samoista ainesosista kuin muutkin makeiset. Niiden vaikuttava ominaisuus saadaan aromeilla, öljyillä ja makeutusaineilla, kuten eukalyptusöjyllä ja piparminttuöljyllä, sekä erilaisilla ksylitolin, piparmintun, vihermintun, salmiakin, sitruunan ja eukalyptuksen makuisilla aromeilla. Makeispastilleja on saatavana myös sokerittomana.
Nämä pastillit eivät itsessään hoida kurkkukipua mutta lievittävät oireita, kunnes infektio paranee itsestään.
Lääkinnällisiä kurkkupastilleja myydään apteekeissa, ja useimmat niistä ovat saatavana ilman reseptiä. Ne sisältävät antiseptisiä ja puuduttavia aineita, kuten bentsokaiinia, ja ne ovat tarkoitettu rajumman ja pitkäkestoisemman kurkkukivun, kuten angiinan, oireiden lievittämiseen. Lääkinnälliset pastillit eivät aina yksistään riitä parantamaan ongelmaa, mutta ne ovat hyviä esim. antibioottikuurin tukena.
Kolmas tasavalta

Kolmas tasavalta voi tarkoittaa jotain ajanjaksoa useiden valtioiden historiassa. Se voi viitata ainakin seuraaviin:
Ranskan kolmas tasavalta (1870–1940)
Tšekkoslovakian kolmas tasavalta (1945–1948)
Filippiinien kolmas tasavalta (1946–1972)
Korean kolmas tasavalta (1963–1972)
Kreikan kolmas tasavalta (vuodesta 1974)
Portugalin kolmas tasavalta (vuodesta 1974)
Ghanan kolmas tasavalta (1979–1993)
Brasilian kolmas tasavalta (vuodesta 1985)
Unkarin kolmas tasavalta (vuodesta 1989)
Puolan kolmas tasavalta (vuodesta 1989)
Armenian kolmas tasavalta (vuodesta 1993)
Madagaskarin kolmas tasavalta (1993–2009)
Muita merkityksiä

Kolmas tasavalta, Jaakko Sirpin romaani
Kaapparilordi

Kaapparilordeiksi (Shichibukai) nimitetään One Piece-manga-animesarjan merirosvoja, joita on seitsemän. Heitä kutsutaan englanniksi dubatussa animessa "merien sotalordeiksi".
Yleistä

Kaapparilordit ovat erittäin voimakkaita merirosvoja joita on seitsemän. He ovat yksi "kolmesta suuresta voimasta". Kaapparilordit ovat ensimmäinen osa, Merivoimat (johon kuuluvat viisi johtotähteä) on toinen osa ja kolmas osa on "neljä keisaria", jotka siis hallitsevat koko maailmaa. Tällä hetkellä neljästä hallitsijasta kaksi jo tunnetaan, punatukka Shanks ja Valkoparta. Kaapparilordit tekivät sopimuksen Maailmanhallituksen ja Merivoimien kanssa, jotka poistivat heidän kiinniottopalkkionsa sillä ehdolla, että he liittyisivät heihin. Heidän tehtävänsä on hyökätä muiden merirosvojen kimppuun ja maksaa Maailmanhallitukselle kymmenesosa ryöstösaaliistaan. Ensimmäinen esitelty Kaapparilordi oli "haukan silmä" Mihawk, joka voitti Zoron meriravintola Baratiessa. Sir Crocodile oli yksi Kaapparilordeista, mutta Monkey D. Luffy voitti hänet ja Crocodilen tekemien rikosten vuoksi hänet paiskattiin vankilaan ja tilalle valittiin Marshall D. Teachinä tunnettu Mustaparta Portgas D. Acea vastaan taisteltuaan. Alun perin hänet ilmoitti ehdokkaaksi yksi hänen miehistöstään, Lafitte.
Nykyiset jäsenet > Dracule Mihawk

Teema: Haukka
Entinen kiinniottopalkkio: Tuntematon
Seiyu: Takeshi Aono
Haukansilmä-Mihawk tunnetaan maailman parhaimpana miekkamiehenä. Hän on tehnyt sarjassa tähän mennessä kolme ilmestymistä. Ensimmäisen kerran hänestä kuultiin kun Roronoa Zoro kertoi, että Mihawkin voittaminen on hänen korkein tavoitteensa. Hän oli myös ensimmäinen kaapparilordeista, joka paljastui. Mihawkin voimat riittivät helposti kaatamaan jopa East Bluen Don Kriegin 50 laivan merirosvoarmadan. Sen lisäksi, että hän on maailman paras miekkamestari, hänellä on myös maailman paras miekka. Miekka tunnetaan nimellä Mustamiekka.
Ensimmäisen kerran hänet nähtiin Baratie-ravintolassa. Hän oli aiemmin tuhonnut Don Kriegin 50 laivan merirosvoarmadan yhtä lukuun ottamatta vain siksi, koska hän oli pitkästynyt. Mihawk saapui Baratie-ravintolan luokse tuhoamaan viimeisen merirosvoarmadan laivan. Tuhotyön jälkeen Zoro haastoi Mihawkin saadakseen maailman parhaimman miekkamiehen tittelin itselleen. Mihawk suostui, mutta käytti taistelussa Mustan miekan sijaan pientä tikaria, ja voitti Zoron santōryū:n (kolmen miekan tekniikka). Vaikka aluksi Mihawk piti Zoroa heikkona, Zoron "kuolema ennen perääntymistä" asenne teki häneen vaikutuksen. Lopulta Mihawk päätti upottaa hänen Mustan miekkansa Zoroon kunnioituksen osoituksena. Zoro teki viimeisen hyökkäyksensä, mutta Mihawk viilsi häntä Mustalla miekalla ja tuhosi samalla Zoron kaksi katanaa. Ennen taistelun päättymistä Zoro kääntyi ja antoi Mihawkin tehdä ratkaisevan viillon sanoen: "Haava selässä...on miekkamiehelle häpeäksi". Mihawkin viimeisen viillon jälkeen hän käski Zoroa tulla vahvemmaksi, ymmärtämään maailmaa ja tulla maailman parhaimmaksi miekkamieheksi. Tämän jälkeen hän purjehti pois hauta-arkun kaltaisella veneellään.
Myöhemmin Mihawk saapui Shanks Punatukan luokse ja kertoi, että Luffy on matkalla Grand Linelle ja saanut ensimmäisen kiinniottopalkkionsa, 30,000,000 berryä. Kolmas ilmestyminen tapahtui pyhässä maassa nimeltä Mariejois. Hän osallistui kokoukseen jossa oli korkea-arvoisia merivoimien jäseniä ja hänen lisäkseen kaksi muuta kaapparilordia, Donquijote Doflamingo ja Bartholomew Kuma. Syy kokoukselle oli yhden kaapparilordin, Sir Crocodilen kukistuminen. Mihawkia ei kiinnostanut kuin tapaukseen liittyvät Olkihattupiraatit, joihin Roronoa Zoro kuuluu. Kokouksessa paljastui, että Mihawk on hyvin harvoin läsnä kokouksissa. Hawk oli myös osallisena Merivoimien ja Valkopartapiraattien välisessä sodassa Marinefordissa, joka tunnetaan myös Merivoimien päämajana. Hawk taisteli merivoimien puolella kuten kaikki muut Kaapparilordit ( Jinbeitä ja Boa Hancockia lukuun ottamatta joka auttoi Luffyä) kun Shanks Punatukka ilmestyi paikalle Merivoimat käskivät Hawkin hyökätä, mutta hän kieltäytyi, koska oli luvannut taistelevansa vain Valkopartaa vastaan.
Nykyiset jäsenet > Bartholomew Kuma

Teema: Karhu
Entinen kiinniottopalkkio: 296,000,000 berryä
Seiyu: Hideyuki Hori
Bartholomew Kuma kuului ennen Kaapparilordin asemaa vallankumousarmeijaan. Hän oli joskus pelätty merirosvo julmuutensa takia. Hän ansaitsi itselleen "Tyranni"-nimen. Dr. Vegapunk on tehnyt Kumasta kyborgi tyyppisen Pacifistan. Kun Vegapunk sai viimeisteltyä työnsä, Kumasta tuli ensimmäinen valmis Pacifista gyborgi numerolla PX-0. Viimeistelyn jälkeen, Kuma kuvaannollisesti kuoli prosessissa.
Nykyiset jäsenet > Boa Hancock

Teema: Käärme
Entinen kiinniottopalkkio: 80,000,000 berryä
Seiyū: Kotono Mitsuishi
Boa Hancock on ainoa naispuolinen kaapparilordi. Hän on Amazon Lilyn nykyinen hallitsija ja johtaa Kuja-heimoa siskojensa, Marigoldin ja Sandersonian, kanssa. Hän on päävihollinen Amazon Lily-arcissa.
Hancockia pidetään maailman kauneimpana naisena maailmassa. Vaikka hän onkin hallituksen alaisena, hänen rakkautensa Monkey D. Luffya kohtaan on kääntänyt häntä hallitusta vastaan, jonka seurauksena hänen kaapparilordin asema on vaarassa.
Nykyiset jäsenet > Trafalgar Law

Teema: Täplähylje
Entinen kiinniottopalkkio: 440,000,000 berryä
Seiyū: Hiroshi Kamiya
Trafalgar Law on Heart-merirosvejen kapteeni ja lääkäri. Hän tuli kaapparilordiksi aikahypyn aikana lähettäessään sadan merirosvon sydäntä hallitukselle. Nykyään hänen asemansa on epävarma, koska hän on liittoutunut Olkihattujen kanssa.
Law kuuluu "Pahimpaan sukupolveen". Hänellä, kuten monella muullakin merirosvolla, on unelmana löytää One Piece-aarre.
Nykyiset jäsenet > Buggy

Teema: Ei ole
Entinen kiinniottopalkkio: 15,000,000 berryä
Seiyū: Shigeru Chiba
Buggy on Buggy-merirosvojen kapteeni ja toinen johtajista Buggyn ja Alvidan liittoumassa. Hän kuului aikoinaan Roger-merirosvoihin. Hän on Monkey D. Luffyn ensimmäinen vihollinen, mutta liittoutui väliaikaisesti tämän kanssa paetakseen Impel Downista. Pian Marinefordin sodan jälkeen hänestä tuli Kaapparilordi ja merirosvovälitysjärjestön ylipäällikkö.
Hän on päävihollinen Orange Town -saagassa ja voidaan katsoa toissijaiseksi viholliseksi Loguetown -arcissa.
Entiset jäsenet > Sir Crocodile

Teema: Krokotiili
Kiinniottopalkkio: 81,000,000 berryä
Seiyu: Ryūzaburō Ōtomo
Sir Crocodile oli salaisen rikollisjärjestön Baroque Worksin entinen johtaja ja päävihollinen Alabasta -saagassa. Hänet erotettiin Kaapparilordin asemasta, koska hän aikoi ottaa aavikkovaltakunnan, Alabastan, haltuunsa. Crocodile onnistuttiin pidättämään ja viemään Impel Downiin.
Myöhemmin hän onnistui karkaamaan mm. Monkey D. Luffyn, Ivankovin ja Jimbein ansiosta vankilasta, jonka jälkeen hän osallistui Marinefordin sotaan. Sodan loputtua Crocodile päätti suunnata Uuteen Maailmaan Daz Bonesin kanssa.
Entiset jäsenet > Jimbei

Teema: Valashai
kiinniottopalkkio: Yli 400,000,000 berryä
Seiyu: Katsuhisa Hōki
Arlong-merirosvot olivat kerran Jinbein miehistössä mutta liityttyään Kaapparilordiksi Arlong otti osan hänen miehistöstään mukaansa. Arlongin kiinniottopalkkio on 20.000.000 berryä ja Arlong varttui Jimbein kanssa Merenmiesten saarella. Jimbei on todella vahva, Hän voitti Morian yhdellä lyönnillä. Muuta varmaa tietoa hänestä ei ole kuin se, että Arlong oli hänen miehistössään.
Jimbei on tällä hetkellä Impel Down nimisessä vankilassa, koska vastusti sodan aloittamisesta Valkopartaa vastaan. Hän ja Portgas D. Ace olivat samassa tyrmässä kunnes Luffy vapautti hänet. Jimbei erosi Kaapparilordeista ja kahden vuoden aikahypyn jälkeen hänen palkkionsa oli ylittänyt 400,000,000 belin. Lisäksi Jimbei lupasi liittyvänsä Olkihattupiraatteihin kunhan saisi ensin selviteltyä joitain asioita Merenneitojen saarella.
Entiset jäsenet > Marshall D. Teach

Teema: Pimeys
Kiinniottopalkkio: Tuntematon
Seiyu: Akio Otsuka
Entiset jäsenet > Gecko Moria

Teema: Gekko
Kiinniottopalkkio: 320,000,000 beliä
Seiyu: Katsuhisa Houki
Entiset jäsenet > Donquixote Doflamingo

Teema: Flamingo
Entinen kiinniottopalkkio: 340,000,000 berryä
Seiyu: Hideyuki Tanaka
Donquixote Doflamingo on Donquixote-merirosvojen kapteeni, Dressrosan kuningas ja entinen Maailmanaatelinen. Hänet tunnetaan myös nimellä "Jokeri". Vaikkei häntä näytetty kovin paljon ensimmäisellä puoliskolla, hän ei tehnyt mitään suurta roolia ennen kuin vasta toisella puoliskolla. Hän on päävihollinen Dressrosa -saagassa ja yksi keskeisistä vihollisista Merirosvojen liittouma -arcissa.
-maailma
| --- | --- |
Olkihattupiraatit:   Monkey D. Luffy  Roronoa Zoro  Nami  Usopp  Sanji  Tony Tony Chopper  Nico Robin  Franky  Going Merry  Thousand Sunny 
Ystävät:   Nefertari Vivi  Portgas D. Ace 
Pääviholliset:   Buggy-klovni  Kuro  Don Krieg  Arlong  Baroque Works  Wapol  Bellamy  Ener  Foxy  CP9  Thriller Bark 
Maailmanhallitus:   Smoker  Aokiji 
Merirosvot:   Shanks Punatukka  Valkoparta  Mustaparta  Gold Roger 
One Piece -merirosvoryhmät:   Arlong-merirosvot  Bellamy-piraatit  Buggyn merirosvojoukko  Foxy-piraatit  Krieg-merirosvot  Merirosvoliittouma Apinatarha  Mustan kissan merirosvot  Mustaparta-merirosvot  Olkihattupiraatit  Peltikunkku-merirosvot  Punapää-merirosvot  Thriller Bark  Valkoparta-merirosvot 
Muita organisaatioita:   Maailmanhallitus  Merivoimat Merivoimien jäsenet  Kaapparilordi  Cipher Pol  Baroque Works  Skypiean papisto  Shandiat  Galley-La Company  Frankyn perhe  Yonkou 
Muuta:   One Piecen paikat  Grand Line 
Kaapparilordit
Kukkurukuu (kappale)

| ”Kukkurukuu” Mariska & Pahat Sudet |
| --- | --- | --- |

Singlen tiedot
 Albumilta: Kukkurukuu
 Julkaistu: 24. elokuuta 2012
 Tekijä(t): Mariska (säv. & san.), Luis Herrero (säv.), Jaakko Jakku (säv.), Klaus Suominen (säv.)
 Tuottaja(t): Jukka Immonen
 Tyylilaji: pop iskelmä
 Kesto: 03.55
 Levy-yhtiö: Fried Music Warner Music Finland
Mariska & Pahat Sudet muut singlet
| ”Liekki” 2012 | ”Kukkurukuu” 2012 | ”Kuolema on kalamies” 2013 |
Kukkurukuu on Mariska & Pahat Sudet-yhtyeen syyskuussa 2012 julkaistun Kukkurukuu-albumin kappale ja sen toinen single. 24. elokuuta 2012 julkaistun singlen on tuottanut Jukka Immonen. Sen ovat säveltäneet Mariska, Jaakko Jakku, Klaus Suominen ja Luis Herrero, ja sen on sanoittanut Mariska.
”Kukkurukuu” kohosi Suomen radioiden soitetuimmaksi kappaleeksi 2012 viikolla 39.
Kappale on saanut nimensä meksikolaisen klassikon ”Cucurrucucú paloman” mukaan, joka tunnetaan muun muassa Perez Pradon esittämänä elokuvassa Puhu hänelle. Pradon kuolinpäivä (14. syyskuuta) on sama kuin Kukkurukuu-albumin ilmestymispäivä.
Kotapähkinäkasvit

| Kotapähkinäkasvit |
| --- | --- |
 Euroopankotapähkinä (Staphylea pinnata)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Crossosomatales
Heimo::  Kotapähkinäkasvit Staphyleaceae  Martinov, nom. cons.
Suvut
 Dalrympelea Roxb.  kotapähkinät (Staphylea L.) 
Katso myös
   Kotapähkinäkasvit Wikispeciesissä   Kotapähkinäkasvit Commonsissa 
Infobox OKNimi-testi OK: 
Kotapähkinäkasvit (Staphyleaceae) on kasviheimo koppisiemenisten Crossosomatales-lahkossa. Siinä on 45 lajia eri puolilla maapalloa, ei kuitenkaan Pohjois-Euroopassa.
Tuntomerkit

Kotapähkinäkasvit ovat aina- tai kausivihantia pensaita tai puita, joiden puu on usein fluoresoivaa. Nivelten kohdalla johtojännelieriössä on joko kolme tai viisi aukkoa. Kasveissa on limasoluja. Lehdet ovat vastakkaisesti, pääteparisia, sahalaitaisissa. Lehdyköissä on pienet korvakkeet eli stipellit ja lehtikannassa usein varsinaiset korvakkeet. Verholehdet ovat terälehtimäisiä, heteitä on yhtä monta kuin verholehtiä, palhot ovat litteitä ja ponnet nuolimaisia. Kehänalainen sikiäin on kahden tai kolmen, harvoin neljän emilehden yhteenkasvettuma, ja kussakin emilehdessä on tavallisesti 6–12 (joskus vähemmän) siemenaihetta. Hedelmä on avautumaton, marja tai kuiva ja rakkomainen. Siemeniä hedelmässä on vähän, ja niissä on vihreä alkio, jolla on isot alkeislehdet. Kromosomiluku n = (11–)13(–14).
Levinneisyys

Kotapähkinäkasvien levinneisyys on melko hajanainen ja keskittyy pohjoisen pallonpuoliskon lämpimänlauhkeille alueille. Tropiikkiin asti ne ovat levinneet Amerikassa, Malaijien saaristossa ja Uudessa-Guineassa.
Luokittelu

Kotapähkinäkasveihin kuuluu kaksi sukua ja 45 lajia. Kotapähkinöitä (Staphylea) on 23 lajia ja suvussa Dalrympelea on 20–25 lajia.
Aiheesta muualla

Suomen Lajitietokeskus: Staphyleaceae
Flora of China: Staphyleaceae
piirroskuva yksityiskohdista
Kootut levyt osa 13 (Olavi Virta)

| Kootut levyt osa 13 Olavi Virta |
| --- | --- | --- |

Kokoelmalevyn tiedot
 Äänitetty : 1954
 Julkaistu: 1995
 Formaatti: CD-levy
 Tuottaja(t): Jarmo Santavuori
 Tyylilaji: iskelmä
 Kesto: 54.00
 Levy-yhtiö: Warner Music Finland
Olavi Virran muut julkaisut
| Kootut levyt osa 12 1994 | Kootut levyt osa 13 1995 | Kootut levyt osa 14 1995 |
Kootut levyt osa 13 on Olavi Virran kokoelma-albumi, joka julkaistiin vuonna 1995. Albumille on koottu hänen levytyksiään vuodelta 1954.
Kappaleet

Helsingin laulu – 2.36
Terveiset etelästä – 2.32
Köyhyydestä rikkauteen – 2.33
Mustasukkainen katse – 2.51
Monta kertaa – 2.37
Ikuinen rakkaus – 2.27
Sokeripala – 2.44
Ajattelen sinua aina – 2.57
Aasiserenadi – 3.12
Keittiöpolkka – 2.56
Kultaisen trumpetin laulu – 2.40
Poinciana – 3.04
Taa vuosien – 3.00
O mein Papa – 3.02
Kuutamoserenadi – 3.09
Sun vuokses' haaveilen – 3.10
Parin vaihto – 2.47
Nuori sydän – 2.52
Tuo sävel, jonka kuulin – 3.04
Kootut levyt osa 16 (Olavi Virta)

| Kootut levyt osa 16 Olavi Virta |
| --- | --- | --- |

Kokoelmalevyn tiedot
 Äänitetty : 1954
 Julkaistu: 1995
 Formaatti: CD-levy
 Tuottaja(t): Jarmo Santavuori
 Tyylilaji: iskelmä
 Kesto: 54.10
 Levy-yhtiö: Warner Music Finland
Olavi Virran muut julkaisut
| Kootut levyt osa 15 1994 | Kootut levyt osa 16 1995 | Kootut levyt osa 17 1995 |
Kootut levyt osa 16 on vuonna 1995 julkaistu Olavi Virran kokoelmalevy, johon on koottu hänen levytyksiään vuosilta 1954.
Kappaleet

Addio donna grazia, tango – 2.44
Kengänkoputtaja, naskalinnaputtaja – 2.04
Päivin öin (Night and Day) – 3.01
Oi tyttösein, miks saan mä yksin olla – 2.37
Orvon osa – 3.16
Vain sinulle – 2.54
Kotiharjun päällä (American Patrol) – 2.51
Venäläinen kehtolaulu (Russian Lullaby) – 2.32
Kerran saavun satamaan – 2.41
Pariisin kaduilla – 2.46
Tule omakseni – 2.23
Hymy (Smile) – 2.43
Niin kauan haaveilin (Long Ago and Far Away) – 2.40
Vain minulle – 2.28
Keinu kanssani (Sway) – 2.30
Venezuela – 3.10
Skokiaan – 2.38
Papan mambo – 3.00
Dolorosa – 3.02
Tyttösein – 2.44
LHC@home

LHC@home on BOINC-alustalla toimiva hajautetun laskennan projekti. Vapaaehtoiset ylläpitävät projektia Euroopan hiukkasfysiikan tutkimuskeskus CERNia varten. Se ei saa toimintaansa tutkimuskeskukselta rahoitusta. Projektin tavoitteena on auttaa huoltamaan ja parantamaan Large Hadron Collider -laitteen toimintaa. Projektista saatavaa dataa käyttävät hyväkseen tiedemiehet, jotka pyrkivät hyödyntämään sitä pyrkiessään parantamaan epävakaana tunnetun laitteen toimintavarmuutta.
Aiheesta muualla

LHC@home Project Page (englanniksi)
Kujasorsimo

| Kujasorsimo |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Suolasorsimot Puccinellia
Laji::  distans
Kaksiosainen nimi
 Puccinellia distans  (L.) Parl. 
Synonyymit
 Puccinellia distans ssp. distans 
Katso myös
   Kujasorsimo Wikispeciesissä   Kujasorsimo Commonsissa 
Infobox OKNimi-testi OK: 
Kujasorsimo (Puccinellia distans) on heinäkasvien (Poaceae) heimoon, suolasorsimoiden (Puccinellia) sukuun kuuluva kasvilaji. Se on tavallisesti matalakasvuinen ja mätästävä heinälaji, joka ei muodosta rönsyjä. Kujasorsimo muistuttaa paljolti luotosorsimoa (Puccinellia capillaris) ja lajeja on toisinaan vaikea erottaa toisistaan, mutta tavallisimmin ne ovat erotettavissa toisistaan ulkohelpeiden ulkonäön sekä heteiden ponsien pituuden perusteella. Kujasorsimo ja luotosorsimo voivat risteytyä keskenään ja niitä on myös pidetty joskus saman lajin eri alalajeina.
Kujasorsimo kasvaa tavallisesti 20–30 cm korkeaksi, mutta voi kasvaa selvästi korkeammaksikin. Lehdet ovat kapeita sekä harmaanvihreitä ja suonet näkyvät karkeina lehden alapinnalla. Kieleke on 1–2 mm pitkä. Kujasorsimon kukinto on kartiomainen ja runsashaarainen röyhy, jonka kussakin tähkylässä on neljästä seitsemään kukkaa. Tähkylöiden kaleet ovat pyöreäntylppäkärkisiä ja kalvolaitaisia. Ulkohelpeet ovat noin 2 mm pitkiä ja leveänpyöreäkärkisiä. Heteiden ponnet ovat melkein millimetrinpituisia. Kujasorsimo kukkii kesä–heinäkuussa.
Kujasorsimo kasvaa kosteilla ja suolapitoisilla kasvupaikoilla, kuten merenrannoilla, mutta myös lannoitepitoisista lammikoissa ja tienvarsilla. Suomessa kujasorsimoa tavataan yleisesti Etelä- ja Keski-Suomessa, Lapissa ei juuri lainkaan.
Aiheesta muualla

Laji.fi: Kujasorsimo (Puccinellia distans)
Integrated Taxonomic Information System (ITIS): Puccinellia distans (englanniksi)
Global Biodiversity Information Facility (GBIF): 'Puccinellia distans (englanniksi)
Flora of China: Puccinellia distans (englanniksi)